Kuigi eluasemelaenu baasintressiks olev euribor näitab tõusutrendi, on  pankade kinnitusel laenukliendid intresside fikseerimisel loiud.    Samas hoiduvad pangad ka kindla soovituse andmisest intressi fikseerida, teatas ehitusuudised.ee.    2010. aastal registreeriti kuue kuu euribori ajalooline madaltase 0,95 protsenti. Nüüd on euribor kerkinud 1,74 protsendini. Kuivõrd euroala inflatsioon on kerkinud üle taseme, kus Euroopa Keskpank seda hea meelega näeb (kaks protsenti), siis on asutud intresse kergitama, ütles Sampo Panga krediidivaldkonna juht Kairi Koha.    Koha sõnul võib kuue kuu euribori seetõttu leida aasta pärast 2,5 protsendi lähedusest. Sama taset prognoositakse euriborile ka Swedbankist ja Nordeast.    Intressi fikseerimine ei garanteeri väiksemat intressikulu, sest tegelikult saab hinnata selle kasulikkust alles fikseeritud perioodi lõppemisel, ütles ka Koha.    Delfi Majandus